钦定古今图书集成/理学汇编/文学典/第194卷 > 徐炬事物原始 > 《谣》
## 钦定古今图书集成/理学汇编/文学典/第194卷 > 徐炬事物原始 > 《谣》

谣者，涂歌也。有章曲曰歌，无曰谣。尧时，康衢童谣曰：
“不识不知，顺帝之则。”《诗》云：“我歌且谣，园有桃。”汉甯成
拜都尉，民谣曰：“宁见乳虎，无值甯成怒。”周宣王时谣
曰：“檿弧箕服，实亡周国。”《史记注》云：“山桑曰檿，弓曰弧。
箕，木名。服，矢袋也。卖檿弧箕服之人，得褒女为夫妇。
后以献幽王赎罪，是为褒姒。”汉成帝时，童谣曰：“小麦
青青大麦枯，谁当获者妇与姑？丈夫何在西击胡。”韩
琦、范仲淹必欲收复灵夏，童谣曰：“军中有一韩，西贼
闻之心胆寒；军中有一范，西贼闻之惊破胆。”童谣历
代俱有，姑录一二。